钦定古今图书集成/理学汇编/经籍典/第137卷 > 《羔裘二》
## 钦定古今图书集成/理学汇编/经籍典/第137卷 > 《羔裘二》

楚昭王有士曰石奢，其为人也，公而好直。王使为理，
于是道有杀人者，石奢追之，则父也。还返于廷曰：“杀
人者，臣之父也。以父成政，非孝也；不行君法，非忠也。
弛罪废法，而伏其辜，臣之所守也。”遂伏斧锧曰：“命在
君。”君曰：“追而不及，庸有罪乎？子其治事矣。”石奢曰：“不
然。不私其父，非孝也；不行君法，非忠也。以死罪生，不”
廉也。君欲赦之，上之惠也；臣不能失法，下之义也。遂
不去𫓧锧，刎颈而死乎廷。君子闻之曰：“贞夫法哉石
先生乎！”孔子曰：“子为父隐，父为子隐，直在其中矣。《诗》
曰：‘彼己之子，邦之司直’。”石先生之谓也。